Helsingør Station

Helsingør Station (ofte også kaldet Helsingør Banegård) er en jernbanestation i Helsingør i Nordsjælland. Stationen er endestation for Kystbanen mod København, Nordbanen mod Kvistgaard, Fredensborg og Hillerød samt Helsingør-Hornbæk-Gilleleje Banen mod Hornbæk og Gilleleje. Fra stationen er der direkte adgang til Øresundslinjens færgeterminal, hvorfra der afgår færger over Øresund til Helsingborg i Sverige.

Historie 
 
Den første jernbanestation i Helsingør åbnede i 1864 som endestation på Nordbanen fra København til Helsingør over Hillerød. Den var beliggende på vejen Trækbanen. Fra stationen løb en hestetrukken skinnebane ned til havnen og værftet, heraf navnet Trækbanen. I 1891 blev sporene lagt om og stationen flyttedes til en ny bygning på den nuværende placering ved Helsingør Havn, så der kunne opnås nemmere forbindelse med færgerne til Helsingborg. Den nuværende station blev taget i brug den 24. oktober 1891. 

I 1897 blev Helsingør Station endvidere endestation for Kystbanen, der blev anlagt langs Øresundskysten fra København til Helsingør. Fra 1908 blev alle togene på den i 1906 åbnede Helsingør-Hornbæk-Gilleleje Banen videreført fra Grønnehave Station i den nordlige del af Helsingør ad havnebanen til en holdeplads på gaden ved Toldboden overfor Helsingør Station.

Arkitektur 

Stationsbygningen er ganske bemærkelsesværdig, idet den er opført i 'Rosenborg-stil'. Stationen er tegnet N.P.C. Holsøe og Heinrich Wenck. Helsingør Station hviler på 1600 pæle, som er hamret ned i havbunden, og på disse pæle er der så støbt et fundament. Af stationens indre skal navnlig bemærkes forhallen. Lokalerne ud mod Øresund – hvor der i dag er restaurant – var oprindeligt indrettet som kongelig ventesal.

I 1984 indledte DSB et større restaureringsarbejde, hvor al ornamentik blev genskabt, inklusive nye flisegulve i originalmønstre og afdækning og restaurering af original væg- og loftsudsmykning. I 1987 blev stationen valgt som Årets Hus i Helsingør. Hovedbygningen inkl. perrontagene blev fredet i 1990.

Færgeterminalen som den fremstår i dag er opført i 1991, da det daværende DSB Rederi fusionerede med Sweferry/SFL. Den er udsmykket af Bjørn Nørgaard.

Helsingør havnebane

Færgeforbindelse til Helsingborg 

Frem til 1990-erne var der også foregået overførsel af jernbanevogne mellem Helsingør og Helsingborg. Disse personvogne holdt altid på Helsingør stations østlige spor. Her kunne de rejsende fra Danmark påstige vognene. Ved afgang blev vognene aflåste, paskontrol gennemgik vognene og kontrollerede de rejsende, og vognene blev efterfølgende skubbet om bord på færgen med et rangerlokomotiv. Når dette skete, blev trafikken på Havnevej midlertidigt lukket med bomme og klokker. I Helsingborg blev vognene hentet på færgen og påkoblet de svenske tog til Stockholm. En lignende procedure foregik i modsat retning.

Faciliteter 
Inde i stationsbygningen er der en DSB 7-Eleven.

På stationens forplads er der taxiholdeplads og adgang for fodgængere til Sundbussernes terminal samt Scandlines. Der er busterminal på stationens sydvestlige side for Movias busser.

Trafik

Busterminal 
Busterminalen består af seks stoppesteder, der betjenes af følgende linjer pr. 12. december 2021:
  mod Klostermosevej Nord
  mod Hellebo Park;  mod Gilleleje st.
  mod Kokkedal st.;  mod Espergærde st.
  mod Hornbæk st.;  mod Hornbæk st.
  mod Helsinge st.;  mod Snekkersten st.
  mod Lyngby st.;  mod Snekkersten st.

Galleri

Antal rejsende 
Ifølge Østtællingen var udviklingen i antallet af dagligt afrejsende:

Noter

Litteratur 
 Statistisk Årbog for København og Frederiksberg samt Hovedstadsregionen 1992; København 1992; s. 143 
 Statistisk Årbog for København og Frederiksberg samt Hovedstadsregionen 1996; København 1996; s. 132 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2008 DSB og DSB S-tog; s. 19

Eksterne henvisninger 

 Movia terminalkort 
 Helsingør Leksikon Helsingør Station
 Helsingør Station på dsb.dk
 Lokaltog
 Sundbusserne
 Scandlines

Fredede jernbanestationer i Danmark
Stationer på Kystbanen
Stationer på Hornbækbanen
Stationer på Lille Nord
Stationer i Helsingør Kommune
Fredede bygninger, konstruktioner og anlæg i Helsingør Kommune
Station
Heinrich Wenck